**IZVJEŠTAJ**

**O SPROVEDENOJ JAVNOJ RASPRAVI**

**O NACRTU ZAKONA O IZMJENAMA I DOPUNAMA ZAKONA O PREDŠKOLSKOM OBRAZOVANJU I VASPITANJU**

Dosadašnja implementacija Zakona nametnula je potrebu da se pojedine odredbe Zakona izmijene, odnosno dorade, u cilju unapređivanja kvaliteta, efikasnosti, racionalnosti i ekonomičnosti predškolskog vaspitanja i obrazovanja, u skladu sa drugim pozitivnim propisima i mjerama koje država preuzima radi implementacije politike u oblasti obrazovanja.

U tom smislu Prijedlogom zakona obuhvaćena je regulativa koja se odnosi na: jednaku dostupnost predškolskog vaspitanja i obrazovanja svakom djetetu; organizacija vaspitno-obrazovnog procesa, obrazovni program predškolskog obrazovanja se ostvaruje kao cjelodnevni, poludnevni, kraći i specijalizovani; predškolska ustanova realizuje specijalizovni program engleskog jezika za djecu uzrasta od tri godine; jezičko usaglašavanje i jasnije formulisanje pojedinih odredaba radi lakše primjene u praksi.

U pripremi Nacrta Zakona o predškolskom obrazovanju i vaspitanju zatražena su mišljenja i prijedlozi u skladu sa članom 5 Uredbe o postupku i načinu sprovođenja javne rasprave u pripremi zakona (,,Službeni list CG,, broj 12/12). Poziv za učešće u konsultacijama je objavljen 28. decembra 2017. godine za NVO na website Ministarstva prosvjete, kao i portalu E uprave, i svi zainteresovani organi, organizacije, udruženja, i pojedinci su pozvani da dostave svoje prijedloge, sugestije komentare na važeći tekst Zakona o predškolskom obrazovanju i vaspitanju.

Pored toga, upućeno je pismo svim direktorima, nastavnicima i drugim izvršiocima u obrazovno-vaspitnim ustanovama da daju svoje primjedbe, prijedloge i sugestije na važeći Zakon, kako bi se u postupku izrade zakona o izmjenama i dopunama postojećeg zakona došlo do najboljih i najkvalitetnijih zakonskih rješenja koja će doprinijeti unapređivanju ukupnog sistema obrazovanja i vaspitanja.

Takođe je, saglasno članu 8 Uredbe o načinu i postupku ostvarivanja saradnje organa državne uprave i nevladinih organizacija (,,Službeni list CG,, broj 7/12) u postupku pripreme zakona pružena je mogućnost za učešće nevladinog sektora u radu radne grupe koja je pripremala nacrt izmjena i dopuna zakona. Predstavnik nevladinih organizacija uzeo je učešće u radu radne grupe za pripremu ovog zakona.

Tekst Nacrta zakona o izmjenama i dopunama Zakona o predškolskom obrazovanju i vaspitanju koji je pripremila Radna grupa objavljen je 20. aprila 2017. godine na web site Ministarstva kako bi se najširoj stručnoj i laičkoj javnosti učinile dostupnim predložene izmjene i dopune u cilju transparentnosti postupka definisanja pojedinih odredbi zakonskih rješenja i dobijanja kvalitetnijeg zakonskog teksta.

Primjedbe prijedlozi i sugestije su sagledane i sve koje su predstavljale doprinos poboljšanju zakonskog teksta i koje su bile usklađene sa utvrđenom koncepcijom razvoja obrazovanja prihvćene su i ugrađene u Prijedlog zakona.

**Na Nacrt zakona o izmjenama i dopunama Zakona o predškolskom obrazovanju i vaspitanju, primjedbe, predloge i sugestije dostavili su:**

- Zavod za školstvo;

- Udruženje roditelji (Kristina Mihailović);

- Sindikat prosvjete Podgorica;

- JPU “Đina Vrbica” Podgorica;

- JPU “Ljubica Popović” Podgorica;

- JPU “Naša Radost” Herceg-Novi;

- JU OŠ “Bać” Rožaje.

Primjedbe prijedlozi i sugestije su sagledane i sve koje su predstavljale doprinos poboljšanju zakonskog teksta i koje su bile u skladu sa principima i ciljevima predškolskog vaspitanja i obrazovanja i njegovog unapređivanja (spektar usluga, izvođači nastave engleskog jezika, organizacija vaspitno-obrazovnog procesa) prihvaćene su i ugrađene u Prijedlog zakona.

Predloženo je da se zakonom propiše najveći broj djece koji se može upisati u vaspitnu grupu, mimo normativa koji su utvrđeni zakonom, ili da se to iskaže u procentualnom iznosu.

Stav obrađivača:

* Prijedlog nije prihvaćen, jer je oprdjeljenje da se djeci omoguće jednake

šanse za rano učenje i razvoj. U tom cilju, izgrađuju se novi, adaptiraju i proširuju postojeće predškolske ustanove, otvaraju se vaspitne jedinice u javnim školama đe za to ima mogućnosti i u drugim alternativnim prostorima koji ispunjavaju propisane standarde.

* Predloženo je da se propiše donja uzrasna granica djece koja se mogu

upisati u dječjim jaslicama predškolske ustanove.

Stav obrađivača:

Prijedlog nije prihvačen, takođe, iz sličnih razloga jednakih šansi i iz razloga da se zadovolje potrebe porodica i roditelja koji su radno angažovani – zaposleni a nemaju drugi način da obezbijede smjeđtaj i ishranu za svoju đecu ovog uzrasta.